युवा महोत्सव : रेशमी पैरहन की खुशबू में लिपटी यादें, पीढि़यों की धरोहर
नई दिल्ली | शादीब्याह में खानदानी कपड़े पहनना भारतीय परंपरा रही है और इसे एक प्रकार से बुजुर्गो के आशीर्वाद के रूप में देखा जाता है। इसी परंपरा भरे भावनात्मक संबंध को दिल्ली की कलाकार मीनाक्षी जे पिरोने में जुटी हैं। दिल्ली सरकार के युवा महोत्सव के तहत कनॉट प्लेस के सेंट्रल पार्क में कई तरह के सांस्कृतिक कार्यक्रम इन दिनों चल रहे हैं। मीनाक्षी इसमें प्रोजेक्ट मेमोरी नाम से आर्ट इंस्टालेशन कर रही हैं। इसमें कसा प्रेमी दो तरीकों से हिस्सा ले सकते हैं। पहला तो वह कोई ऐसी चीज यहां लेकर आएं, जिससे उनकी यादें जुड़ी हों और दूसरा तरीका यह है कि वे आर्ट प्रोजेक्ट में हाथ बंटाएं। मीनाक्षी यहां चार पीढ़ियों की महिलाओं को प्रोजेक्ट मेमोरी के तहत एक विशाल कैनवस पर आकार दे रही हैं। इसे उनकी यादगार चीजों के साथ तैयार किया जा रहा है। कला प्रेमी यहां अपनी दादी की ओढ़नी, मां की साड़ी, अपनी सगाई की चुनरी लेकर रहे हैं।
hin_Deva hin_Deva